____.pielikums
Iepirkuma ID Nr. ________
Nolikumam
PREČU PIEGĀDES LĪGUMS
NR. #REG_NUMURS#
Par “<iepirkuma nosaukums>
	Dienvidkurzemes novads

Dienvidkurzemes novada pašvaldība, reģistrācijas Nr.: 90000058625, juridiskā adrese: Lielā iela 54, Grobiņa, Dienvidkurzemes novads, LV-3430, tās <amats> <vārds, uzvārds>, kurš rīkojas uz Pašvaldību likumu un Dienvidkurzemes novada pašvaldības nolikuma pamata (turpmāk – Pasūtītājs) no vienas puses, un
<Izpildītāja nosaukums>, reģistrācijas Nr.: <reģistrēšanas numurs>, juridiskā adrese: <juridiskā adrese>, <amats> <vārds, uzvārds> personā, kurš darbojas uz <pamata nosaukums> pamata (turpmāk - Izpildītājs) no otras puses, turpmāk abi kopā un katrs atsevišķi saukti Puse/Puses,
[bookmark: _Hlk164237953]pamatojoties uz Pasūtītāja rīkotā atklātā konkursa “<iepirkuma nosaukums>”, ID Nr. <ID numurs> (turpmāk – Iepirkums) rezultātiem un Izpildītāja iesniegto Līguma 1. pielikumu “Tehniskā specifikācija - tehniskais un finanšu piedāvājums” (turpmāk – Piedāvājums) noslēdz šādu līgumu (turpmāk – Līgums): 
1. Līguma priekšmets
1.1. Pasūtītājs pasūta un Izpildītājs pārdod, piegādā un uzstāda jaunus, nelietotus infrastruktūras elementus (turpmāk – Prece), kuru cena, nosaukums, tehniskās un kvalitātes prasības ir noteiktas Piedāvājumā un ir Līguma neatņemama sastāvdaļa.
1.2. Piedāvājums ir atbilstošs Izpildītāja Iepirkumā iesniegtajam tehniskajam un finanšu piedāvājumam.
1.3. Preču piegādes un uzstādīšanas adreses: <piegādes adreses>.
1.4. Preces Iepirkuma --.daļai tiek iegādātas Latvijas vides aizsardzības fonda atbalstīta Nacionālas nozīmes projekta "Piekrastes apsaimniekošanas praktisko aktivitāšu realizēšana" (Nr. I1-10-4/17/2026) ietvaros un Dienvidkurzemes novada pašvaldības īstenota līdzdalības budžeta projektu konkursa projekta "Durbes dārzs cilvēkiem - satikšanās, svētki, atpūta" ietvaros. (norāda to, kas attiecināms).
2. Līguma summa un norēķinu kārtība
1.2. 
2.1. Līguma summa par pilnīgu un savlaicīgu Preces pārdošanu, piegādi un uzstādīšanu bez pievienotās vērtības nodokļa (turpmāk - PVN) <līgumcena cipariem> (<līgumcena vārdiem>) EUR. PVN 21% <pievienotās vērtības nodoklis cipariem> (<pievienotās vērtības nodoklis vārdiem>) EUR, pavisam kopā <summa pavisam kopā> (<summa pavisam kopā vārdiem>) EUR (Turpmāk – Līgumcena). PVN tiek aprēķināts saskaņā ar Latvijas Republikā spēkā esošajiem normatīvajiem aktiem.
2.2. Preces  vienības cena par katru piegādājamo Preci tiek norādīta euro valūtā Piedāvājumā.
2.3. Līgumcenā ir iekļautas Preču piegādes, uzstādīšanas izmaksas, nodokļi un nodevas un visas Izpildītāja izmaksas, kas saistītas ar Līguma noteikumu izpildi.
2.4. Pasūtītājs veic apmaksu 20 (divdesmit) darba dienu laikā no nodošanas-pieņemšanas akta (2. pielikums) parakstīšanas un attiecīga rēķina saņemšanas, veicot pārskaitījumu uz Izpildītāja Līgumā norādīto bankas kontu. 
2.5. [bookmark: _Hlk144985420]Puses vienojas, ka rēķinam un nodošanas–pieņemšanas aktam (2. pielikums) jābūt adresētiem Pasūtītājam un nosūtītiem uz e-pasta adresi - rekini@dkn.lv  un uz Līgumā 10.4. punktā norādīto e-pasta adresi.
2.6. [bookmark: _Hlk144985476]Rēķinā ir jāuzrāda:
2.6.1. [bookmark: _Hlk144985430]Pasūtītāja nosaukums: Dienvidkurzemes novada pašvaldība;
2.6.2. Līguma datums un numurs, Līguma 1.4. punktā norādītais Projekta nosaukums un numurs (norāda, ja attiecināms);
2.6.3. rekvizīti atbilstoši Pievienotās vērtības nodokļa likuma 125.panta prasībām;
2.6.4. nodošanas–pieņemšanas akta (2. pielikums) numurs un datums, par kuru tiek izrakstīts rēķins;
2.6.5. piegādāto Preču cenas euro, PVN likme, kopējā cena ar PVN;
2.6.6. citu informāciju, ja to noteicis Pasūtītājs.
2.7. Pasūtītājs norēķinās ar Izpildītāju par faktiski piegādāto Preču daudzumu, kas norādīts Līguma 2.5. punktā iesniegtajā rēķinā un nodošanas-pieņemšanas aktā (2. pielikums).
2.8. Preces vienības cena nevar būt augstāka par Piedāvājumā norādīto cenu.
3. Līguma termiņš un Preces nodošanas-pieņemšanas kārtība
1.3. 
3.1. Līgums stājas spēkā tā abpusējas parakstīšanas dienā un ir attiecināms uz laika periodu līdz Pušu saistību pilnīgai izpildei. 
3.2. Izpildītājs piegādā un uzstāda Preci – Iepirkuma --.daļai - ne vēlāk kā <nedēļu skaits cipariem> (<nedēļu skaits vārdiem>) kalendāro nedēļu laikā pēc Līguma noslēgšanas brīža. 
3.3. Izpildītājs ne vēlāk kā 3 (trīs) darba dienu laikā pēc Preču piegādes un uzstādīšanas iesniedz Pasūtītājam nodošanas-pieņemšanas aktu (2. pielikums) Līguma 2.5. punktā noteiktā kārtībā.
3.4. Pasūtītāja pārstāvis nodošanas-pieņemšanas aktu (2. pielikums) var parakstīt 10 (desmit) darba dienu laikā pēc tā saņemšanas dienas vai uz Līguma 10.5. punktā norādīto e-pasta adresi nosūtīt motivētu atteikumu parakstīt nodošanas-pieņemšanas aktu (2. pielikums). 
3.5. Par Preču nodošanas un pieņemšanas brīdi uzskatāms datums, kad Puses ir parakstījušas nodošanas–pieņemšanas aktu (2. pielikums).
3.6. Īpašuma tiesības uz piegādātajām Precēm Izpildītājam saglabājas līdz pilnīgai Līgumā noteikto norēķinu izpildei.
4. Preces kvalitāte un sankcijas 
1.4. 
4.1. Izpildītājs garantē savlaicīgu jaunu un nelietotu Preces piegādi un uzstādīšanu.
4.2. Preces kvalitātei jāatbilst konkrētās Preces ražotāja un  Līgumā paredzētajām prasībām.
4.3. [bookmark: _Hlk130893647]Izpildītājs garantē, ka Prece atbilst visām Latvijas Republikas normatīvo aktu prasībām un standartiem attiecībā uz tās kvalitāti un drošību, Piedāvājumā norādītām prasībām, kā arī Preces izgatavotāja sniegtajai informācijai.
4.4. Gadījumā, ja Izpildītājs ir piegādājis un uzstādījis Līguma un tā pielikumos noteiktajām prasībām neatbilstošu Preci, tā ir bojāta vai citādi neatbilst Līguma un Latvijas Republikas normatīvo aktu prasībām, un minētos faktus nav bijis iespējams konstatēt līdz Preces piegādei un uzstādīšanai vai izmantošanas brīdim, Pasūtītāja pārstāvim ir tiesības neparakstīt Līguma 3.3. punktā noteikto nodošanas-pieņemšanas aktu (2. pielikums) un, nosūtot motivētu atteikumu pieņemt Preci uz Līguma 10.5. punktā noteikto e-pasta adresi, pieprasīt novērst konstatētos defektus vai apmainīt Preci. 
4.5. Izpildītāja pienākums apmainīt Preci, ja tiek atklāti slēptie defekti vai rūpnīcas brāķis, Preces apmaiņu veicot par saviem līdzekļiem.
4.6. Prece Izpildītājam jāapmaina vai jānovērš konstatētie trūkumi ar Pasūtītāju saskaņotos termiņos, kas nedrīkst būt ilgāks par 20 (divdesmit) darba dienām no Līguma 4.4. punktā saņemtā Pasūtītāja paziņojuma brīža. Ja Preces trūkumu novēršanai svarīgu un objektīvu apstākļu vai nepārvaramas varas dēļ ir nepieciešams ilgāks termiņš, Puses var vienoties par termiņa pagarināšanu.
5. Preces garantija
1.5. 
5.1. Izpildītājs Precei nodrošina garantijas termiņu ____________ mēneši no Preču nodošanas-pieņemšanas akta (2. pielikums) abpusējas parakstīšanas dienas. Ja Preces ražotājs tehniskajā dokumentācijā Precei ir noteicis citu garantijas termiņu, attiecīgajai Precei ir spēkā ražotāja noteiktais garantijas termiņš. Garantija attiecas gan uz Preci, gan arī uz tās sastāvdaļām.
5.2. Gadījumā, ja no Pasūtītāja vainas neatkarīgu iemeslu dēļ, Precei garantijas termiņā rodas kāds bojājums vai defekts, vai Prece nestrādā atbilstoši to darbības kvalitātes prasībām, Pasūtītāja pārstāvis, nepieciešamības gadījumā pieaicinot citus ekspertus vai speciālistus, sagatavo Defektu aktu 2 (divos) eksemplāros, pa vienam eksemplāram katrai Pusei vai elektroniska dokumenta veidā. Pēc Defekta akta noformēšanas Pasūtītājs nekavējoties par to informē Izpildītāju rakstiski, nosūtot Izpildītājam vienu Defekta akta eksemplāru pa pastu vai uz Līguma 10.5. punktā norādīto e-pasta adresi. 
5.3. Izpildītājs bez papildus samaksas 20 (divdesmit) darba dienu laikā no Pasūtītāja Līguma 5.2. punktā norādītā Defekta akta saņemšanas brīža pēc Pasūtītāja izvēles:
5.3.1. novērš konstatētos Preces bojājumus;
5.3.2. bojāto Preci nomaina pret Preci, kuru Pasūtītājs atzīst par atbilstošu Līguma prasībām;
5.3.3. atmaksā Pasūtītājam naudu, kas Izpildītājam samaksāta par Preci.
5.4. Ja Preces defektu novēršanai svarīgu un objektīvu apstākļu vai nepārvaramas varas dēļ ir nepieciešams ilgāks termiņš, Puses var vienoties par termiņa pagarināšanu.
5.5. Pēc Līguma 5.3.3. punktā norādītā maksājuma saņemšanas Pasūtītājs atgriež Izpildītājam Preci, par ko Pušu pārstāvji paraksta Preces atgriešanas aktu.
5.6. Pasūtītājam ir tiesības celt pretenzijas par Preces bojājumiem vai defektiem visā Līguma 5.1. punktā noteiktā garantijas termiņā. Izpildītājs uz sava rēķina apņemas novērst Preču kvalitātes trūkumus (defektus).
5.7. Gadījumos, ja Izpildītājs nenovērš garantijas laikā konstatētās nepilnības, Pasūtītājs ir tiesīgs piesaistīt trešo personu trūkumu novēršanai, kura izdevumus sedz Izpildītājs.
6. Pušu atbildība
1.6. 
6.1. Par Līgumā noteikto maksājumu neveikšanu noteiktajos termiņos, Izpildītājs var pieprasīt Pasūtītājam maksāt līgumsodu 0,1% (nulle, komats, viena procenta) apmērā no laikā nesamaksātās summas par katru nokavēto dienu, bet ne vairāk kā 10% (desmit procenti) no nemaksātās summas.
6.2. Par Preces piegādes un uzstādīšanas nokavējumu vai citu saistību neizpildi, Pasūtītājs var pieprasīt Izpildītājam maksāt līgumsodu 0,1% (nulle, komats, viena procenta) apmērā no Līgumcenas par katru nokavēto dienu, bet ne vairāk kā 10% (desmit procenti) no Līgumcenas.
6.3. Pasūtītājam ir tiesības ieskaita kārtībā samazināt Izpildītājam maksājamo rēķinu tādā apmērā, kādā ir aprēķināta līgumsoda summa.
6.4. Līgumsoda samaksa Puses neatbrīvo no zaudējuma atlīdzības un saistību pilnīgas izpildes. 
7. Līguma pirmstermiņa izbeigšana un grozīšana
6. 
7. 
1.7. 
7.1. Līguma darbības laikā, Pusēm abpusēji vienojoties, var tikt veikti Līguma grozījumi Līgumā un Publisko iepirkumu likuma 61. pantā noteiktajos gadījumos un kārtībā.
7.2. Visi Līguma grozījumi noformējami rakstiski un pievienojami Līgumam kā neatņemamas sastāvdaļas.
7.3. Puses var pagarināt Līguma izpildes termiņu, nepalielinot Līgumcenu, šādos gadījumos:
7.3.1. ja Preču piegāde vai uzstādīšana nav iespējama nelabvēlīgu meteoroloģisko apstākļu dēļ, kas objektīvi kavē būvdarbu vai montāžas darbu veikšanu;
7.3.2. ja Preču piegādes vai uzstādīšanas termiņš tiek kavēts no Pasūtītāja neatkarīgu valsts vai pašvaldības institūciju darbības vai bezdarbības dēļ;
7.3.3. ja Pasūtītājs Līguma izpildes laikā pieprasa izmaiņas Preču izvietojumā, tehniskajos risinājumos vai uzstādīšanas vietās un šo izmaiņu veikšanai nepieciešams papildu laiks;
7.3.4. ja Līguma izpildes laikā tiek konstatēti iepriekš neparedzami apstākļi uzstādīšanas vietā (pazemes komunikācijas, ģeoloģiski apstākļi, aizsargājami objekti vai citi šķēršļi), kuru dēļ nav iespējams turpināt uzstādīšanu sākotnēji paredzētajos termiņos.
7.4. Pasūtītājam ir tiesības iegādāties papildu līdzvērtīgas Preces, kas nebija iekļautas sākotnējā iepirkumā, ja šāda nepieciešamība radusies Līguma izpildes laikā un grozījumi ir pieļaujami saskaņā ar Publisko iepirkumu likuma 61. panta nosacījumiem. Papildu Preču iegāde nedrīkst mainīt Līguma vispārējo raksturu.
7.5. Līgumcena var tikt palielināta šādos gadījumos:
7.5.1. ja pēc Līguma noslēgšanas Pasūtītājam rodas nepieciešamība iegādāties papildu labiekārtojuma elementus, kas nav bijuši iekļauti sākotnējā iepirkumā, bet ir funkcionāli un tehniski saistīti ar Līguma priekšmetu, un kuru iegāde no cita piegādātāja radītu būtiskas tehniskas nesaderības vai nesamērīgas izmaksas;
7.5.2. ja Līguma izpildes laikā Pasūtītājs pieņem lēmumu palielināt piegādājamo un uzstādāmo elementu skaitu, saglabājot Piedāvājumā noteiktās vienību cenas;
7.5.3. ja pēc Līguma noslēgšanas tiek konstatēta nepieciešamība veikt papildu montāžas, nostiprināšanas, betonēšanas, teritorijas sagatavošanas vai labiekārtošanas darbus, kurus nebija iespējams paredzēt iepirkuma dokumentācijas sagatavošanas laikā;
7.5.4. ja piegādes vai uzstādīšanas vietā tiek konstatētas pazemes komunikācijas, inženierbūves, ģeoloģiski apstākļi vai citi šķēršļi, kuru dēļ nepieciešams mainīt tehnisko risinājumu vai veikt papildu darbus;
7.5.5. ja pēc Līguma noslēgšanas stājas spēkā normatīvo aktu prasības, kas paredz papildu drošības, pieejamības, vides aizsardzības vai kvalitātes prasību ievērošanu un kuru izpilde rada papildu izmaksas;
7.5.6. ja tiek mainīta pievienotās vērtības nodokļa likme vai citi obligātie valsts noteiktie maksājumi, kas tieši ietekmē Līguma izpildes izmaksas.
7.6. Puses ir tiesīgas veikt Līguma grozījumus, ja Izpildītājs aizstāj ar citu atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju.
7.7. Līguma grozījumi stājas spēkā no dienu, kad tos parakstījušas abas Puses. 
7.8. Abām Pusēm, Līguma 7.9. un 7.10. punktos noteiktajos gadījumos, ir tiesības vienpusēji atkāpties no Līguma, 10 (desmit) darba dienas iepriekš par to rakstiski brīdinot otru Pusi. Par brīdinājumu tiek uzskatīts rakstveidā noformēts un otrai Pusei nosūtīts paziņojums uz Līguma 10.4. un 10.5. punktos noteiktajām e-pasta adresēm.
7.9. Pasūtītājam ir tiesības vienpusēji izbeigt Līgumu vai pārtraukt Līgumu par konkrētas Preces piegādi, saskaņā ar Līguma 7.8. punktu, nosūtot Izpildītājam rakstisku paziņojumu, ja iestājies vismaz viens no šādiem gadījumiem:
7.9.1. notikusi Izpildītāja labprātīga vai piespiedu likvidācija;
7.9.2. pret Izpildītāju uzsākta maksātnespējas procedūra;
7.9.3. Preces kvalitātes prasības atšķiras no tehniskajā specifikācijā norādītajām;
7.9.4. ja Izpildītājs nepilda šī Līguma nosacījumus.
7.9.5. ja Izpildītājs kavē Preces piegādi un uzstādīšanu ilgāk par 5 (piecām) darba dienām. 
7.9.6. ja Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
7.10. Izpildītājam ir tiesības vienpusēji izbeigt šo Līgumu saskaņā ar šī Līguma 7.8. punktu, nosūtot Pasūtītājam rakstisku paziņojumu:
7.10.1.  ja Pasūtītājs nepilda šī Līguma nosacījumus.
7.11. Abām Pusēm ir tiesības izbeigt Līgumu savstarpēji vienojoties.
8. Līguma izpildē iesaistīto apakšuzņēmēju nomaiņa un jaunu apakšuzņēmēju piesaiste
8.1. Piedāvājumā norādīto Apakšuzņēmēju nomaiņa vai jaunu Apakšuzņēmēju piesaistīšana pieļaujama ar Pasūtītāja rakstveida piekrišanu.
8.2. Pasūtītājs pieņem lēmumu atļaut vai atteikt Izpildītāja Apakšuzņēmēju nomaiņu vai jaunu Apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Līguma un normatīvo aktu noteikumiem.
8.3. Izpildītājam jānodrošina, ka Apakšuzņēmējs tam uzticēto darba daļu nenodos tālāk bez Pasūtītāja rakstveida piekrišanas.
8.4. Līguma izpildes laikā Pasūtītājam ir tiesības pieprasīt nomainīt Apakšuzņēmēju gadījumā, ja Apakšuzņēmējs darba daļu veic nekvalitatīvi vai neievēro spēkā esošos normatīvos aktus. Izpildītāja pienākums ir nodrošināt Pasūtītāja prasību izpildi par Apakšuzņēmēja nomaiņu.
9. Nepārvarama vara
1.8. 
1.9. 
9.1. Puses tiek atbrīvotas no atbildības par daļēju vai pilnīgu Līgumā paredzēto saistību neizpildi, ja saistību neizpilde radusies nepārvaramu ārkārtēja rakstura apstākļu rezultātā, kuru darbība sākusies pēc Līguma parakstīšanas un kurus Puses nevarēja iepriekš paredzēt un novērst.
9.2. Pie šādiem apstākļiem pieskaitāmi – ugunsnelaime, kara darbība, vispārēja avārija, epidēmija, dabas stihija, kā arī likumdevēja, izpildinstitūciju un tiesu darbības un to pieņemtie akti, kā arī citi apstākļi, kas neiekļaujas Pušu iespējamās kontroles un ietekmes robežās.
9.3. Par nepārvaramas varas apstākli un saistību neizpildes vai neatbilstošu izpildes attaisnojumu nevar tikt atzīta Izpildītāja un citu iesaistīto personu saistību neizpilde vai nesavlaicīga izpilde.
9.4. Pusei, kas atsaucas uz nepārvaramu, ārkārtēja rakstura apstākļu darbību, 3 (trīs) dienu laikā (rakstiski e-pastā) par tiem jāpaziņo otrai Pusei (ja šāda saziņa ir iespējama), norādot iespējamo saistību izpildes termiņu.
9.5. Ja nepārvaramu ārkārtēja rakstura apstākļu dēļ Līguma izpilde aizkavējas vairāk nekā par 30 (trīsdesmit) dienām, katrai no Pusēm ir tiesības vienpusēji izbeigt Līgumu. Ja Līgums šādā kārtā tiek izbeigts, nevienai no Pusēm nav tiesību pieprasīt no otras Puses zaudējumu atlīdzību.
10.  Nobeiguma noteikumi
10.1. Pusēm ir savlaicīgi jāpaziņo par savu norēķinu rekvizītu, juridisko adrešu izmaiņām.
10.2. Visus strīdus un domstarpības, kas varētu rasties sakarā ar Līguma izpildi, Puses centīsies atrisināt sarunu ceļā. Ja sarunu ceļā strīds netiks atrisināts, Puses vienojas strīdus izskatīt tiesā, atbilstoši Latvijas Republikā spēkā esošajiem normatīvajiem aktiem.
10.3. Puses vienojas, ka visa korespondence, ko Puses šā Līguma sakarā nosūtījušas viena otrai ar pasta vai kurjera starpniecību, šaubu gadījumā uzskatāma par saņemtu 7. (septītajā) dienā pēc tās nodošanas pastā vai kurjeram. Puses vienojas, ka visa informācija, ko Puses šā Līguma sakarā nosūtījušas viena otrai elektroniski uz Līgumā norādītajām e-pasta adresēm (t.sk. bez droša elektroniskā paraksta) uzskatāma par paziņotu nākamajā darba dienā pēc tās nosūtīšanas. Informācija, kas paziņota, izmantojot oficiālo e-adresi, ja pusei ir aktivizēts oficiālās elektroniskās adreses konts, uzskatāma par paziņotu otrajā darba dienā pēc tās nosūtīšanas.
10.4. Pasūtītāja pārstāvis un Līguma 3.3. punktā minētā nodošanas-pieņemšanas akta (2. pielikums) paraksttiesīgā persona ir: <amata nosaukums> <vārds, uzvārds>, t. <telefona numurs>, e-pasts: <e-pasta adrese>.
10.5. [bookmark: _Hlk25922112]Izpildītāja pārstāvis Līguma darbības laikā ir <vārds, uzvārds>, t. <telefona numurs>, e-pasts: <e-pasta adrese>.
10.6. Līgums ir sagatavots latviešu valodā, elektroniska dokumenta veidā un parakstīts ar drošu elektronisko parakstu vai 3 (trīs) eksemplāros. Visiem Līguma eksemplāriem ir vienāds juridisks spēks. Divi no eksemplāriem glabājas pie Pasūtītāja, viens – pie Izpildītāja.
10.7. Līgumam ir šādi pielikumi:
10.7.1. “Tehniskā specifikācija - tehniskais un finanšu piedāvājums” – 1.pielikums.
10.7.2. Nodošanas-pieņemšanas akts (forma) – 2.pielikums.
11. Pušu rekvizīti
	PASŪTĪTĀJS:                                               
Dienvidkurzemes novada pašvaldība
Reģistrācijas Nr. 90000058625
Juridiskā adrese: Lielā iela 54, Grobiņa, Dienvidkurzemes novads, LV-3430
Konta Nr.: <konta nr.>
Banka: <bankas nosaukums>
Kods: <kods>


_____________________/<V.Uzvārds>/
	IZPILDĪTĀJS:
<Izpildītāja nosaukums>
Reģistrācijas Nr. <reģistrācijas nr.>
Juridiskā adrese:  <adrese>

Konta Nr.: <konta nr.>
Banka: <bankas nosaukums>
[bookmark: _Hlk25922031]Kods: <kods>

___________________ /<V.Uzvārds>/



2.pielikums
NODOŠANAS-PIEŅEMŠANAS AKTS (FORMA)
Par “<iepirkuma nosaukums>”

	Dienvidkurzemes novads
	Parakstīšanas datums ir pēdējā pievienotā droša elektroniskā paraksta un tā laika zīmoga datums vai <202-.--.------------>

	
	


Dienvidkurzemes novada pašvaldība, reģistrācijas Nr.: 90000058625, juridiskā adrese: Lielā iela 54, Grobiņa, Dienvidkurzemes novads, LV-3430, tās <amats> <vārds, uzvārds>, kura/kurš rīkojas saskaņā ar Preču piegādes līguma Nr. #REG_NUMURS#  10.4. punktu (turpmāk – Pasūtītāja pārstāvis) no vienas puses, un

Izpildītāja nosaukums>, reģistrācijas Nr.: <reģistrēšanas numurs>, juridiskā adrese: <juridiskā adrese>, <amats> <vārds, uzvārds> personā, kurš darbojas uz <pamata nosaukums> pamata (turpmāk - Izpildītājs) no otras puses, turpmāk abi kopā un katrs atsevišķi saukti Puse/Puses, pamatojoties uz noslēgto Preču piegādes līgumu Nr. #REG_NUMURS#, noslēdz šāda satura nodošanas-pieņemšanas aktu (turpmāk - Akts), izsakot to šādā redakcijā: 

1. Izpildītājs nodod un Pasūtītāja pārstāvis pieņem Izpildītāja piegādātās un uzstādītās preces (Turpmāk – Preces):
1.1. <elementa nosaukums>, <elementu skaits>;
1.2. <elementa nosaukums>, <elementu skaits>;
1.3. pievieno papildus rindu skaitu pēc nepieciešamības.
2. Pasūtītāja pārstāvis ir iepazinies ar Izpildītāja Preces tehnisko stāvokli, novērtē to kā kvalitatīvu un atbilstošu Līguma noteikumiem un apliecina, ka Pasūtītāja pārstāvim uz Preces nodošanas-pieņemšanas brīdi pret Izpildītāju nav nekāda rakstura pretenziju par augstāk minēto Preču kvalitāti.
3. Akta parakstīšana neierobežo Pasūtītāja tiesības garantijas laikā pieteikt pretenzijas par slēptajiem defektiem un citiem garantijas laikā konstatētajiem trūkumiem.
4. Akts ir pamats līguma summas bez pievienotās vērtības nodokļa (PVN) <līgumcena cipariem> (<līgumcena vārdiem>) EUR. PVN 21% <pievienotās vērtības nodoklis cipariem> (<pievienotās vērtības nodoklis vārdiem>) EUR, pavisam kopā <summa kopā cipariem> (<summa kopā vārdiem>) EUR apmaksai. PVN tiek aprēķināts saskaņā ar Latvijas Republikā spēkā esošajiem normatīvajiem aktiem.
5. [bookmark: _Hlk161906798]Šis Akts ir sastādīts latviešu valodā 3 (trīs) eksemplāros. Visiem Akta eksemplāriem ir vienāds juridisks spēks. Divi no eksemplāriem glabājas pie Pasūtītāja, viens – pie Izpildītāja vai elektroniska dokumenta veidā un parakstīts ar drošu elektronisko parakstu.
	PASŪTĪTĀJA PĀRSTĀVIS:                                               
Dienvidkurzemes novada pašvaldība
Reģistrācijas Nr. 90000058625
Juridiskā adrese: Lielā iela 54, Grobiņa, Dienvidkurzemes novads, 
LV-3430
Konta Nr.: <konta nr.>
Banka: <bankas nosaukums>
Kods: <kods>

___________________ /<V.Uzvārds>/
	IZPILDĪTĀJS:
<Izpildītāja nosaukums>
Reģistrācijas Nr. <reģistrācijas nr.>
Juridiskā adrese: <adrese>

Konta Nr.: <konta nr.>
Banka: <bankas nosaukums>
Kods: <kods>

___________________ /<V.Uzvārds>/



          Šis dokuments ir parakstīts ar drošu elektronisko parakstu un satur laika zīmogu
          Šis dokuments ir parakstīts ar drošu elektronisko parakstu un satur laika zīmogu

